**OPĆA BOLNICA ZABOK**

 **I BOLNICA HRVATSKIH VETERANA**

Zabok, Bračak 8

OIB: 34938158599

Matični broj: 00859621

RKP: 37839

Razina: 31

Razdjel: 000

Šifra djelatnosti: 8610

Izvještajno razdoblje: 01.01.2022.-31.12.2022.

**BILJEŠKE UZ FINANCIJSKE IZVJEŠTAJE**

Za izvještajno razdoblje siječanj - prosinac 2022. godine izrađeni su sljedeći financijski izvještaji:

* Izvještaj o prihodima i rashodima, primicima i izdacima, na Obrascu PR-RAS,
* Izvještaj o rashodima prema funkcijskoj klasifikaciji, na Obrascu RAS-funkcijski,
* Bilanca, na Obrascu BIL,
* Izvještaj o obvezama, na Obrascu Obveze,
* Izvještaj o promjenama u vrijednosti i obujmu imovine i obveza, na Obrascu P-VRIO.

Prema članku 13. Pravilnika o financijskom izvještavanju u proračunskom računovodstvu Bilješke su dopuna podataka uz financijske izvještaje.

1. **BILJEŠKE uz IZVJEŠTAJ O PRIHODIMA I RASHODIMA, PRIMICIMA I IZDACIMA – Obrazac PR-RAS za razdoblje od 01. siječnja do 31. prosinca 2022. godine**

U razdoblju od 01. siječnja do 31. prosinca 2022. godine ukupni prihodi i primici ostvareni su u iznosu od 212.037.653 kn, dok ukupni rashodi i izdaci iznose 224.921.633 kn. Iz navedenog proizlazi da je u izvještajnom razdoblju ostvaren manjak prihoda i primitaka u iznosu od 12.883.980 kn. Preneseni manjak iz prethodnih godina iznosi 75.345.602 kn, tako da se u 2023. godinu prenosi korigirani manjak u iznosu od 88.229.582 kn.

**1a) Prihodi poslovanja**

Prihodi poslovanja (6) u 2022. godini iznose 212.036.603,29 kn.

Značajna odstupanja su kod sljedećih stavki:

Pomoći iz inozemstva i od subjekata unutar općeg proračuna (63)

Najveća stavka u *Pomoćima iz inozemstva i od subjekata unutar općeg proračuna* odnosi se na doznačena sredstva državnog proračuna za podmirenje dijela dospjelih obveza za lijekove i medicinski potrošni materijal, te sredstva za isplatu razlike iznosa uvećanja plaće za prekovremeni rad radnicima u iznosu od 40.286.671,90 kn. (6361)

Tijekom izvještajnog razdoblja, Ministarstvo zdravstva je sklopilo Ugovore o načinu utroška sredstava namjenske pomoći za zdravstvene ustanove čiji je osnivač jedinica lokalne i područne (regionalne) samouprave sa Županijama, uslijed čega je Bolnici isplaćeno:

* 24.05.2022 godine 3.144.376,19 kn - sredstva su utrošena sukladno sporazumima s radnicima za isplatu razlike iznosa uvećanja plaće za prekovremeni rad (iznos od 28.918,77 kn vraćen na račun Županije jer u trenutku isplate određeni broj zaposlenika oslobođen je plaćanja doprinosa) , te ostala sredstva dobivena po osnovi pravomoćnih sudskih presuda za prekovremeni rad utrošena su za podmirenje najstarijih dospjelih obveza prema dobavljačima lijekova i medicinskog potrošnog materijala.
* 21.06.2022 godine 11.575.307,00 kn – sredstva su utrošena za podmirenje najstarijih dospjelih obveza prema dobavljačima lijekova i medicinskog potrošnog materijala.
* 22.09.2022 godine 10.504.907,00 kn - sredstva su utrošena za podmirenje najstarijih dospjelih obveza prema dobavljačima lijekova i medicinskog potrošnog materijala.
* 14.12.2022 godine 2.048.590,17 kn - sredstva su utrošena za podmirenje najstarijih dospjelih obveza prema dobavljačima lijekova i medicinskog potrošnog materijala.
* 20.12.2022 godine 766.158,31 kn - sredstva su utrošena za plaćanje razlike iznosa za prekovremeni rad radnicima koji više nisu zaposlenici Bolnice.
* 22.12.2022 godine 12.270.040,00 kn - sredstva su utrošena za podmirenje najstarijih dospjelih obveza prema dobavljačima lijekova i medicinskog potrošnog materijala.

Iznos od 6.212,00 kn odnosi se na sredstva državnog proračuna za refundaciju troškova zaposlenika Bolnice radi obavljanja stručnih radnji u drugim zdravstvenim ustanovama.

Kod ove skupine prihoda (63) stavka koja bilježi porast u odnosu na prethodnu godinu za 99,6 % je *Kapitalna pomoć proračunskim korisnicima iz proračuna koji im nije nadležan.* Navedeno se odnosi na namjenska sredstva državnog proračuna za financiranje nabave uređaja za magnetsku rezonancu za Odjel za radiologiju. (6362)

Na *Tekuće pomoći od izvanproračunskih korisnika* (6341) knjižena su primljena sredstva od HZZO-a u ukupnom iznosu od 477.958,42 kn, a odnose se na refundaciju dijela plaće zaposlenicima kao nagrada za rad s COVID-19 pozitivnim pacijentima.

Prihodi iz nadležnog proračuna za financiranje redovne djelatnosti proračunskih korisnika (671)

U 2022. godini iz nadležnog proračuna uknjiženo je ukupno 8.421.874,13 kn, a analitička podjela je sljedeća:

* 3.450.950,00 kn – doznake Krapinsko zagorske županije iz sredstava decentralizacije za usluge tekućeg i investicijskog održavanja,
* 4.659.046,01 kn – doznake Krapinsko zagorske županije iz sredstava decentralizacije za nabavu nefinancijske imovine,
* 254.727,10 kn – doznaka Krapinsko zagorske županije iz redovnih sredstava za financiranje rashoda za nabavu nefinancijske imovine,
* 57.151,02 kn – doznaka Krapinsko zagorske županije iz redovitih sredstava za financiranje ostalih rashoda poslovanja.

Prihodi od HZZO-a na temelju ugovornih obveza (673)

U 2022. godini prihod od HZZO-a na temelju ugovornih obveza ostvaren je u iznosu od 131.208.642,96 kn, što je za 5,4 % više u odnosu na isto razdoblje prethodne godine. Uplate po limitu iznose 121.334.671,44 kn ( uključena i dodatna sredstva za dodatne preglede koja iznose 6.063.886,16 kn), a za preventivne preglede hrvatskih branitelja u tekućoj godini uplaćeno je ukupno 3.000.000,00 kn. Ostali prihodi ostvareni od HZZO-a odnose se na plaćanja za zdravstvenu zaštitu ino osiguranika, refundacije plaća za pripravnike i stažiste, primarnu zdravstvenu zaštitu - laboratorijsku dijagnostiku, rano otkrivanje zloćudnih bolesti (provođenje nacionalnih programa), zdravstvenu zaštitu na radu, eksplantacije i kategorije L i M.

**1b) Rashodi poslovanja**

Stavka *rashodi poslovanja* (3) iznosi 212.498.491,09 kn, te bilježi porast za 8,3 % u odnosu na prethodnu godinu.

Od ukupnih rashoda poslovanja najveći dio čine *rashodi za zaposlene* (31) u iznosu od 140.723.677,26 kn, a povećani su za 9,5 % u odnosu na prethodnu godinu.

*Bruto plaće* (311) iznose 120.100.908,41 kn, a njihov porast od 9,7 % rezultat su primjene Odluke Vlade RH o povećanju osnovice plaće za zaposlene u javnom sektoru.

Druga najveća stavka rashoda poslovanja odnosi se na *materijalne rashode* (32) koji u tekućoj godini iznose 71.597.830,65 kn, što je za 7 % više u odnosu na 2021. godinu. Na rashode za materijal i sirovine (koji uključuju lijekove, potrošni medicinski materijal i materijal za prehranu - 3222) knjiženo je 39.291.736,57 kn, odnosno 1,8 % manje nego u istom razdoblju prethodne godine.

Povećanje rashoda vidljivo je kod komunalnih usluga, usluga tekućeg i investicijskog održavanja (uslijed dotrajalosti i održavanja opreme), dok smanjenje bilježe usluge telefona, pošte i prijevoza, te zakupnine i najamnine.

Za *usluge drugih zdravstvenih ustanova* (3236) u 2022. godini utrošeno je 5.046.720,93 kn, što je za 20,1 % više u odnosu na isto razdoblje prethodne godine, a razlog je povećanje usluga od drugih zdravstvenih ustanova.

*Financijski rashodi* (34) u tekućoj godini iznose 148.050,18 kn, što je za 77,6 % manje nego u 2021. godini. Dugoročni kredit za izgradnju Bolnice u cijelosti je otplaćen tijekom 2021. godine, što je dovelo do smanjenja financijskih rashoda u ovoj godini. Uz to, smanjenje od 88,9 % bilježe i zatezne kamate, budući da je Ministarstvo zdravstva saniralo dio dugovanja prema dobavljačima lijekova i potrošnog medicinskog materijala, stoga je smanjeno kašnjenje u plaćanju.

**1c) Prihodi od prodaje nefinancijske imovine**

*Prihod od prodaje nefinancijske imovine* (7) iznosi 1.050,00 kn, a odnosi se na uplate mjesečnih obroka za otplatu stanova u vlasništvu Bolnice.

**1d ) Rashodi za nabavu nefinancijske imovine**

*Rashodi za nabavu proizvedene dugotrajne imovine* (42) u 2022. godini iznose 12.401.904,24 kn, što je za 71,5 % više u odnosu na isto razdoblje prethodne godine.

Vrijednosno najznačajnija stavka je medicinska i laboratorijska oprema koja bilježi porast od 123,3 % u odnosu na 2021. godinu, te iznosi 10.582.603,48 kn. (4224) Razlog tako značajnog porasta je knjiženje već spomenutog uređaja za magnetsku rezonancu.

Najveći porast bilježe rashodi za *Uređaje, strojeve i opremu za ostale namjene* (4227), a značajnim dijelom odnosi se na kupnju uređaja za zbrinjavanje infektivnog otpada u vrijednosti od 781.250,00 kn.

1. **BILJEŠKE uz Obrazac BILANCA na dan 31.12.2022. godine**

U Obrascu Bilanca iskazuju se podaci o vrijednosti imovine te obveza i vlastitih izvora na dan 31. prosinca 2022. godine. *Ukupna vrijednost imovine* (B001) iznosi 243.557.886,92 kn, od čega *nefinancijska imovina* (B002) iznosi 234.465.436,83 kn, dok vrijednost *financijske imovine* (1) iznosi 9.092.450,09 kn.

*Ukupna potraživanja za prihode poslovanja* (16) na dan 31.12.2022. godine iznose 5.763.723,88 kn, a od toga se na *dospjela potraživanja* (dio 16 D) odnosi 2.952.419,78 kn.

Temeljem izmjena i dopuna Pravilnika o proračunskom računovodstvu s početka 2018. godine, obavezno je provođenje ispravka vrijednosti potraživanja. Na dan 31.12.2022. godine *ispravak vrijednosti potraživanja* iznosi 1.254.244,51 kn (169).

*Vrijednost obveza i vlastitih izvora* (B003) iznosi 243.557.886,92 kn, što je u ravnoteži sa vrijednošću ukupne imovine. Neplaćene obveze na dan 31.12.2022. godine iznose 107.134.152,91 kn i veće su za 11,6 % u odnosu na prethodnu godinu (2). Kod obveza za rashode poslovanja (23) povećanje u odnosu na prethodnu godinu iznosi 11,7 %, a obveze za nabavu nefinancijske imovine bilježe pad od 13,9 %.

*Vrijednost vlastitih izvora* na dan 31.12.2022. godine iznosi 136.423.734,01 kn. (9)

Radi praćenja potencijalnih obveza uspostavljena je *izvanbilančna evidencija sudskih sporova* u tijeku. Ukupna vrijednost svih predmeta spora (bez kamata i troškova postupka) na dan 31. prosinca 2022. godine iznosi 4.421.784,00 kn.

U nastavku su tabelarno prikazani navedeni sudski sporovi.

I. SUDSKI POSTUPCI U KOJIMA JE TUŽENA OPĆA BOLNICA ZABOK I BOLNICA HRVATSKIH VETERANA

*1.****Sudski postupci po tužbi za naknadu štete*** *protiv Opće bolnice Zabok i bolnice hrvatskih veterana (naknada štete „zbog medicinskog propusta“)*

|  |  |
| --- | --- |
| Broj predmeta | Vrijednost predmeta spora (bez kamata i troškova postupka te eventualno rente)  |
| 7 | Ukupna vrijednost utuženih iznosa u 7 sudskih sporova, bez troškova i kamata, iznosi 3.199.000,00(tužitelji: Mort 160.000,00 kn; Picak 240.000,00 kn; Piljek 330.000,00 kn (plaćeno 200.000,00 kn), Tišljar 105.000,00 kn; Hlupić – 2.045.000,00 kn; Majer 106.000,00 kn; Kučko 213.000,00 kuna *(bitnije napomene: u predmetima po tužbama Picak, Tišljar - presude u korist Bolnice, ali su tužitelji uložili žalbu; u predmetu Hlupić 1.st.presuda na iznos od 1.000.000,00 kn, uložene žalbe)* |

Napomena: Opća bolnica Zabok i bolnica hrvatskih veterana od 01.08.2019.godine ima

zaključenu Policu profesionalne odgovornosti iz djelatnosti osiguranja od 500.000,00 kuna po štetnom događaju i s agregatnim limitom ugovora od 1.500.000,00 kuna godišnje, a do tog razdoblja imala je Policu s iznosom osiguranja od 200.000,00 kuna po štetnom događaju i s agregatnim limitom ugovora od 800.000,00 kuna godišnje.

*2.* ***Sudski postupci po tužbi za isplatu vezano za obračun plaće – prekovremeni sati***

|  |  |
| --- | --- |
| Broj predmeta | Opis i vrijednost |
| 73 tužbe VSS | Opća bolnica Zabok i bolnica hrvatskih veterana, primila je 73 tužbe zaposlenika VSS (sadašnjih i bivših) zbog isplate iz naslova, ukupne vrijednosti utužene glavnice cca 4.100.000,00 kn (bez troškova i kamata), od kojih je većina predmeta pravomoćno okončana i tužitelji su ovršili račun Bolnice.Tijekom 2022.godine MZ RH je uplatilo iznos od 667.593,48 kn, za koji je Bolnica ovršena do 31.08.2021.godine (II.faza), te iznos od 2.048.590,17 kuna za koji je Bolnica ovršena do 30.09.2022.godine (III.faza).  |
| 111 tužbi VŠS i SSS | Opća bolnica Zabok i bolnica hrvatskih veterana, zaprimila je 111 tužbi zaposlenika VŠS i SSS (sadašnjih i bivših) zbog isplate iz naslova vezano za obračun plaće ukupne vrijednosti utužene glavnice cca 1.050.000,00 kn.  |
|  | Od 01.listopada 2022.godine do 31.12.2022.godine bolnica je ovršena za dodatnih 286.784,00 kuna (VSS, VŠS, SSS) za koji iznos te daljnje ovrhe čekamo mogućnost prijave prema MZ RH radi povrata sredstava. |

*3.* ***Sudski postupci po tužbi za isplatu vezano za obračun plaće – povećanje osnovice za 6 %***

|  |  |
| --- | --- |
| Broj predmeta | Opis i vrijednost |
| 298 | Opća bolnica Zabok i bolnica hrvatskih veterana, zaprimila je:-152 tužbe zdravstvenih zaposlenika VŠS i SSS zbog isplate iz naslova i 134 tužbe nezdravstvenih zaposlenika, u kojim predmetima su potpisane izvan sudske nagodbe, te 14 tužbi u kojima tužitelji nisu pristali na potpisivanje izvan sudskih nagodbi, ali od istih 11 je riješeno isplatama u većini predmeta po osnovi dobivene Presude. U tijeku su još tri sudska postupka bivših zaposlenika, ukupne vrijednosti glavnice 86.000,00 kuna.Temeljem potpisanih nagodbi u 2022.godini isplaćeno je 1.786.817,38 kuna.Odvjetnicima tužitelja koji su pokrenuli sudske postupke, ali nakon navedenog potpisali nagodbe, isplaćeni su nastali troškovi u visini od 232.750,00 kn. |

II. SUDSKI POSTUPCI U KOJIMA JE TUŽITELJ OPĆA BOLNICA ZABOK I BOLNICA HRVATSKIH VETERANA

|  |  |
| --- | --- |
| Broj predmeta | Opis |
| 3 | 1.Tužba Bolnice protiv bivše radnice za naknadu štete za iznos od 221.172,60 kn, za koji je radnica radom na blagajni Bolnice oštetila Bolnicu – postupak je prekinut do pravomoćnog okončanja kaznenog predmeta – tužba je iz 2014.godine, vezana za štetni događaj iz 2013.godine. Postupak za naknadu štete je u tijeku, a u kaznenom postupku radnica je proglašena krivom.2.Tužba Bolnice od 17.07.2018.godine protiv bivšeg radnika za naknadu štete zbog neodrađene obveze po Ugovoru o specijalizaciji u visini od 183.333,33 kn (pokrenut je i postupak ovrhe temeljem solemnizacije Ugovora, ali sigurnosti radi podignuta je i tužba). Postupak u tijeku.3.Tužba Bolnice protiv zakupca od 20.08.2019.godine na iznos od 260.114,28 kn. Postupak u tijeku. |

III. OČEKIVANI ODLJEV/PRILJEV SREDSTAVA

U postupcima navedenim pod 1, uvažavajući stanje predmeta, u 2022.godini očekuje se završetak postupka po Tužbi Hlupić (takovo očekivanje je bilo za 2021. i 2022.godinu!).

U postupcima navedenim pod 2 završit će očekivano svi postupci s obzirom na Presudu Vrhovnog suda od 19.12.2019.godine, te objavljen Zakon o izmjenama i dopunama Državnog proračuna RH (NN 69/21) kojim je pod šifrom A 880007 utvrđena stavka „isplata razlike plaće za prekovremeni rad“ te je objavljen Zakon o izmjenama i dopunama Zakona o izvršavanju Državnog proračuna RH za 2021.godinu, kojim je odredbom članka 2, dodan članak 7.a.

1. **BILJEŠKE uz IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA - Obrazac P-VRIO za razdoblje od 01. siječnja do 31. prosinca 2022. godine**

Na stavci *Proizvedena kratkotrajna imovina* (P022)evidentirano je povećanje u iznosu od 352.394,65 kn, a odnosi se na donacije Civilne zaštite – oprema (maske, kombinezoni, brzi antigenski testovi…), kao i cjepiva Hrvatskog zavoda za javno zdravstvo (Pfizer, Janssen...).

1. **BILJEŠKE uz IZVJEŠTAJ O OBVEZAMA - Obrazac OBVEZE za razdoblje od 01. siječnja do 31. prosinca 2022. godine**

Opća bolnica Zabok i bolnica hrvatskih veterana nije u mogućnosti redovito podmirivati svoje obveze, te posluje negativno, pri čemu su glavni razlozi povećanja obveza :

* prihodi HZZO-a za provođenje bolničke i specijalističko-konzilijarne zdravstvene zaštite iz obveznog zdravstvenog osiguranja, prihodi od pruženih usluga drugim zdravstvenim ustanovama, ostalih korisnika i ostali izvanredni prihodi nedovoljni za podmirenje svih obveza (povećanje rashoda za zaposlene uslijed potpisivanja Kolektivnog ugovora ne prati povećanje limita)
* cijene dijagnostičko terapijskih skupina (DTS-a) i dijagnostičko terapijskih postupaka (DTP-a) su nedostatne što se odražava na smanjenje fakturirane realizacije, te stvaranje dodatnih obveza.

Stanje obveza na dan 01. siječnja 2022. godine iznosilo je 95.993.443,89 kn. U izvještajnom razdoblju bilježi se povećanje obveza u iznosu od 233.527.983,23 kn, dok je istovremeno podmireno obveza u iznosu od 222.600.600,74 kn, te je na osnovu toga utvrđeno stanje obveza na dan 31. prosinca 2022. godine u iznosu 106.920.826,38 kn. Od navedenog iznosa dospjele obveze iznose 21.181.668,99 kn, a odnose se na obveze za rashode poslovanja i na obveze za nabavu nefinancijske imovine. Nedospjele obveze na dan 31. prosinca 2022. godine iznose 85.739.157,39 kn, od čega obveze za rashode poslovanja iznose 85.728.235,48 kn, a obveze za nabavu nefinancijske imovine 10.921,91 kn.

Ugovor o pružanju zdravstvene zaštite sa HZZO-om sklopljen je u financijskim nepovoljnim uvjetima za bolnicu (na koji nemamo utjecaj), stoga bolnica nastavlja s negativnim financijskim poslovanjem koje rezultira rastom nepodmirenih obveza.

 Bilješke sastavila:

 Voditeljica Odjela za računovodstvene poslove:

Sanela Korunić Meglić, mag.oec.

Bilješke odobrio:

 Ravnatelj Opće bolnice Zabok i

 bolnice hrvatskih veterana:

 Tihomir Vančina, dipl.oec.